section_heading: Osnovni elementi Ugovora o pristupanju
paragraph_text: Prigodom potpisivanja Ugovora o pristupanju države članice Europske unije i Republika Hrvatska potpisale su i Završni akt Međuvladine konferencije između država članica Europske unije i Republike Hrvatske o pristupanju Republike Hrvatske. U Završnom aktu naznačeni su tekstovi koji su sastavljeni i usvojeni na Međuvladinoj konferenciji (Ugovor o pristupanju i Akt o pristupanju), utvrđeni tekstovi koji se prilažu Aktu o pristupanju, te su uz priložene i određene izjave vezane uz provedbu Ugovora o pristupanju kao i tekstovi pisama razmjenom kojih se postigao dogovor između Europske unije i Republike Hrvatske o postupku obavješćivanja i savjetovanja za donošenje određenih odluka i drugih mjera u razdoblju koje prethodi pristupanju Republike Hrvatske Europskoj uniji.